Deuteronomium 18 — Wagtoring AANLYN BIBLIOTEEK
Priesters en Leviete se deel (1-8)
Toorkuns verbode (9-14)
Profeet soos Moses (15-19)
Hoe om valse profete te identifiseer (20-22)
+Nu 18:20, 24; De 10:9; Jos 13:14, 33; 1Ko 9:13
+Eks 23:19; Nu 18:8, 12; 2Kr 31:4; Ne 12:44
+Eks 28:1; Nu 3:10; De 10:8
D.w.s. die plek wat Jehovah as die sentrum vir aanbidding uitkies.
+De 12:31; 2Kn 16:1, 3; 2Kr 28:1, 3; Ps 106:35-37; Jer 32:35
Of “by ’n spiritistiese medium”.
+Le 19:26; 2Kn 21:1, 2, 6
+Ge 49:10; Nu 24:17; Lu 7:16; Joh 1:45; 6:14; Han 3:22; 7:37
+Eks 34:28; Nu 12:3; Mt 4:1, 2; 11:29; Joh 5:46
Of “so vermetel is”.
Deut. 18:1Nu 18:20, 24; De 10:9; Jos 13:14, 33; 1Ko 9:13
Deut. 18:4Eks 23:19; Nu 18:8, 12; 2Kr 31:4; Ne 12:44
Deut. 18:5Eks 28:1; Nu 3:10; De 10:8
Deut. 18:10De 12:31; 2Kn 16:1, 3; 2Kr 28:1, 3; Ps 106:35-37; Jer 32:35
Deut. 18:14Le 19:26; 2Kn 21:1, 2, 6
Deut. 18:15Ge 49:10; Nu 24:17; Lu 7:16; Joh 1:45; 6:14; Han 3:22; 7:37
Deut. 18:16Eks 19:17
Deut. 18:18Eks 34:28; Nu 12:3; Mt 4:1, 2; 11:29; Joh 5:46
18 “Die Levitiese priesters, ja, die hele stam van Levi, sal geen deel of erfdeel saam met Israel hê nie. Hulle sal eet van die vuuroffers van Jehovah, wat sy erfdeel is.+ 2 Hulle mag dus geen erfdeel onder hulle broers hê nie. Jehovah is hulle erfdeel, net soos hy vir hulle gesê het.
3 “En die priesters sal die reg hê om die volgende van die volk te ontvang: Wanneer iemand ’n offerande bring, of dit nou ’n bul of ’n skaap is, moet hy die skouer, die kakebene en die maag vir die priester gee. 4 Die eerste opbrengs* van julle graan, julle nuwe wyn, julle olie en die eerste wol wat julle van julle kleinvee afskeer, moet julle vir hom gee.+ 5 Jehovah julle God het hom en sy seuns uit al julle stamme uitgekies om altyd in die naam van Jehovah te dien.+
6 “Maar as ’n Leviet een van julle stede in Israel verlaat waar hy gewoon het+ en hy na die plek wil gaan wat Jehovah uitkies,*+ 7 mag hy daar in die naam van Jehovah sy God dien net soos al sy broers, die Leviete, wat daar voor Jehovah dien.+ 8 Hy sal saam met hulle ’n gelyke deel van die voedsel ontvang,+ buiten die geld wat hy kry wanneer hy sy voorvaderlike besittings verkoop.
9 “Wanneer julle in die land ingegaan het wat Jehovah julle God aan julle gee, mag julle nie die afskuwelike gebruike van daardie nasies aanleer nie.+ 10 Die volgende mag nooit onder julle gevind word nie: enigiemand wat sy seun of sy dogter as ’n offerande in die vuur verbrand,*+ enigiemand wat van waarsêery gebruik maak,+ enigiemand wat toorkuns beoefen,+ enigiemand wat na tekens* soek,+ ’n towenaar,+ 11 enigiemand wat ’n towerspreuk oor ander uitspreek, enigiemand wat hulp gaan soek by ’n persoon wat geeste oproep*+ of by ’n fortuinverteller+ of enigiemand wat die dooies raadpleeg.+ 12 Want enigiemand wat hierdie dinge doen, is afskuwelik vir Jehovah, en weens hierdie afskuwelike gebruike verdryf Jehovah julle God hulle voor julle uit. 13 Julle moet heeltemal rein wees voor Jehovah julle God.+
14 “Want hierdie nasies wie se land julle in besit neem, het geluister na diegene wat toorkuns+ en waarsêery+ beoefen, maar Jehovah julle God het julle nie toegelaat om so iets te doen nie. 15 Jehovah julle God sal vir julle uit julle broers ’n profeet soos ek laat kom. Julle moet na hom luister.+ 16 Dit is in antwoord op wat julle van Jehovah julle God gevra het op die dag toe julle* by Horeb vergader het,+ toe julle gesê het: ‘Moenie dat ons die stem van Jehovah ons God hoor of langer kyk na hierdie groot vuur nie, sodat ons nie sterf nie.’+ 17 Toe het Jehovah vir my gesê: ‘Wat hulle gesê het, is goed. 18 Ek sal vir hulle ’n profeet soos jy uit hulle broers laat kom,+ en ek sal my woorde in sy mond sit,+ en hy sal vir hulle alles sê wat ek hom beveel.+ 19 En ek sal rekenskap eis van die man wat nie na my woorde luister wat hy in my naam sal sê nie.+
20 “‘As enige profeet dit waag* om iets in my naam te sê wat ek hom nie beveel het om te sê nie of as hy in die naam van ander gode praat, moet daardie profeet sterf.+ 21 Maar julle sê dalk in julle hart: “Hoe sal ons weet dat Jehovah nie die woord gespreek het nie?” 22 Wanneer die profeet iets in die naam van Jehovah sê en dit nie vervul word of waar word nie, dan het Jehovah dit nie gesê nie. Die profeet het uit sy eie gepraat. Julle moenie vir hom bang wees nie.’